Hoekom jy die Bybel kan glo, ten spyte al die "foute" daarin. | Binne die Glashuis
Hoekom jy die Bybel kan glo, ten spyte al die "foute" daarin.
(#1 in die reeks "Moet ek vandag nog die Bybel lees en glo?")
Ek moet elke dag mense se seks vrae beantwoord en help met hulle liefdeslewe, maar so elke nou en dan kry ek die geleentheid om mense se Bybel vrae te beantwoord en help met hulle geestelike lewe. Laas week het ek so geleentheid gehad toe een van my kliënte na die tyd vra oor hoekom die Bybel nog relevant is in vandag se wêreld. (Seker omdat jy nou 'n Bybel App het op jou foon. Nie die tipe relevantheid waarna hy verwys het nie.)
Ek het gedog dit is 'n baie goeie vraag. 'n Vraag wat ekself baie lank mee geworstel het. So ek sal graag in die komende paar weke 'n reeks artikels skryf oor my gedagtes rondom die relevantheid van die Bybel in vandag se tyd.
Ek het al baie mense gehoor sê dat die rede hoekom hulle nie die Bybel ernstig kan glo nie is omdat daar sulke duidelike "foute" in is. Verse wat lyk of hulle mekaar teenstel, verhale wat moderne wetenskap al verkeerd bewys het, al die verskillende vertalings wat elke jaar uit kom en met mekaar verskil en seker die belangrikste "fout" in die Bybel is wanneer ek 'n vers geneem het en dit gebid het, bedink het, geglo het, geproklameer het, gevas het, bestraf het (nie die vers nie, maar die duiwel wat die vers se krag in my lewe weerhou) net om aan die einde van my geloof te kom en geen antwoord of uitwerking van hierdie vers(e) in my lewe te sien realiseer nie. Of dit nou verse oor finansies, genesing, redding vir jou kind, beskerming of liefde was, maak nie regtig saak nie. Enige persoon wat lank genoeg 'n Christen is, het al hierdie teleurstelling deur gegaan waar hulle in die begin so hard en suiwer geglo het, maar na afloop van tyd, nie meer so seker is nie.
Maar meer hieroor in my volgende artikel getitel "Die Bybel my towerstaf"
So om terug te kom tot vandag se vraag. Hoe kan ek die Bybel glo as daar "foute" in is?
Ek sien dit so…
Verbeel jou jy gooi water in 'n kopie. Die water bestaan buite die kopie, maar het 'n houer nodig om die gebruik en die benutting van water te vergemaklik. Die kopie bepaal nie die eienskap of DNA van die water nie, maar wel sy toeganklikheid.
(Sjoe, daar is so baie verse wat ek aan dink om hierdie artikel 'n lekker Bybelstudie te maak, maar dan onthou ek, ek kan nie die relevantheid van die Bybel probeer bewys deur om die einste Bybel te kwiteer nie. So ek sal probeer om filosofies te bly.)
Die water in die illustrasie verteenwoordig God. Die Lewegewende bron wat orals te vinde is. Wat gee vorm in homself het nie, maar wat in verskillende vorms voorkom en gebêre word. Riviere, dame, gebottelde water, reën, hael, swembaddens, warm water bottels, ens.
Die kopie in hierdie illustrasie is dan die Bybel (Logos, die gestrewe woord.)
Die Bybel het nie altyd as Logos bestaan nie, maar het begin as Rhema (die gespreekte woord.)
Elke generasie het die stories van Adam en Eva, Noag, die eksodus uit Egipte, Jesus se kruisiging, ens oor gedra via gespreekte woorde. Maar daar is so baie storie oor die jare dat Rhema nie meer die beste "houer" kopie was om hierdie waarheid te bevat nie. Toe het hulle hierdie Rhema stories begin neer skryf. (Logos) 'n Baie beter effektiewe "houer" kopie om meer water (God) te kan bevat.
Die "foute" wat sommige in die Bybel raaksien is nie met die water nie, maar met die kopie. Maar gaan "houer" vorm of kopie kan ooit groter, heiliger, foutloser wees as die water wat hy hou nie.
Ons kan onsself blindstaar aan die houer (Logos) en al sy "foute" en dan mis ons die lewendewater wat die "houer" vir ons so maklik toeganklik voor maak.
Dieselfde het gebeur met Jesus.
Jesus (Emmanuel, God met mens) is ook maar net 'n "houer" die keer in vlees vorm om God (die lewendewater) meer toeganklik te maak vir ons.
Daar was baie mense wat hulleself blindgestaar het in Jesus se vleeslikheid, Betlehem sy geboorte plek, Nasaret sy grootword plek, skrynwerker sy familie besigheid, maagdelike swanger Maria sy skandalige ouers.
Maar die mense wie verby dit alles kon kyk. Wat nie hulleself aan die "foute" van die houer afgesit word nie, hulle kon God sien. Hulle kon God beleef. Hulle kon iets sien en beleef wat die ander mense rondom hulle nie sien of beleef nie.
Wanneer ek die Bybel lees, probeer ek nie myself blindstaar aan die Logos houer nie, maar eerder soek ek vir dit wat die houer vir my toeganklik maak. Bv. Ek het nie gelewe 2000jaar gelede nie, so ek het nie Jesus gesien of beleef nie. Maar as ek van Hom lees in my eie taal (Afrikaans) in 'n vertaling wat ek verstaan (nie die ou 1933/53 vertaling nie), dan kan ek Hom begin raak sien en beleef tussen deur al die vertaalde, kultuur, druk en geskrewe "foute".
Published: Januarie 26, 2014
Filed Under: Is die Bybel nog relevant?
3 Kommentaar to "Hoekom jy die Bybel kan glo, ten spyte al die "foute" daarin."
Francois J de Lange sê:
Januarie 26, 2014 om 10:20 vm
Baie Waar…. Mens moet soms net bietjie die grooter prentjie raaksien…. Die Bybel is riglyne…. en voorbeelde vir ons om dinge meer eenvoudiger te verstaan…. Jy het dit baie mooi gestel Tim
Januarie 26, 2014 om 7:56 nm
Die "storie" van die Bybel kan nie verander word deur een of twee foutjies nie. God se liefdesverhaal vir die mens.
Die Bybel was vêr voor sy tyd, so moenie dit nou ou doos maak nie. | Binne die Glashuis sê:
Februarie 9, 2014 om 12:56 nm
[…] verander soos wat ons dit vandag ken. (As jy meer oor die vorm van die Bybel wil lees, lees my vorige artikel hier […]